Ennakkoratkaisupyyntö, jonka Fővárosi Törvényszék (Unkari) on esittänyt 2.2.2017 – Bericap Záródástechnikai Cikkeket Gyártó Bt. v. Nemzetgazdasági Minisztérium
(Asia C-53/17)
Oikeudenkäyntikieli: unkari
Ennakkoratkaisua pyytänyt tuomioistuin
Fővárosi Törvényszék
Pääasian asianosaiset
Kantaja: Bericap Záródástechnikai Cikkeket Gyártó Bt.
Vastaaja: Nemzetgazdasági Minisztérium
Ennakkoratkaisukysymykset
Onko 6.8.2008 annetun Euroopan komission asetuksen N:o 800/20081 liitteessä I olevan 3 artiklan 3 kohdan sitä kohtaa, jonka mukaan ”yritykset, joilla on jokin näistä suhteista luonnollisen henkilön tai yhdessä toimivien luonnollisten henkilöiden ryhmän kautta, katsotaan myös sidosyrityksiksi, jos ne harjoittavat toimintaansa tai osaa toiminnoistaan samoilla merkityksellisillä markkinoilla tai lähimarkkinoilla”, tulkittava siten, että yrityksiä, jotka harjoittavat toimintaansa samoilla markkinoilla sellaisen globaalin yhtiöryhmän jäseninä, joka on saman omistajaryhmän omistuksessa, on jo sellaisenaan ja muista seikoista riippumatta pidettävä ”sidosyrityksinä” ilman, että olisi tarpeen tutkia, onko niiden välillä todellakin jokin 3 artiklan 3 kohdan ensimmäisen kohdan a–d alakohdassa mainituista suhteista ja harjoittavatko ne toimintaansa yhdessä samoilla markkinoilla?
Vai onko sitä tulkittava siten, että yrityksistä, jotka harjoittavat toimintaansa samoilla markkinoilla sellaisen globaalin yhtiöryhmän jäseninä, joka on saman omistajaryhmän omistuksessa, ainoastaan niitä, joiden välillä on jokin 3 artiklan 3 kohdan ensimmäisen kohdan a–d alakohdassa mainituista suhteista, voidaan pitää ”sidosyrityksinä”?
____________
1 Tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti 6.8.2008 annettu komissio asetus (EY) N:o 800/2008 (yleinen ryhmäpoikkeusasetus) (EUVL 2008, L 214, s. 3).